3. ลักษณะการประกอบธุรกิจ

บริษัท ชูโอ เซ็นโก (ประเทศไทย) จำกัด (มหาชน) เริ่มต้นก้าวสู่วงการธุรกิจโฆษณา
ด้วยการเป็นนายหน้าตัวแทน และรับทำโฆษณาแบบครบวงจรตั้งแต่ปี 2506 จวบจนถึงปัจจุบันกว่า 45
ปี ที่บริษัทได้สร้างสรรค์ผลงานด้านโฆษณาให้กับสินค้าที่มีชื่อเสียงเป็นจำนวนมากมาย
ซึ่งเป็นเครื่องยืนยันความเป็นมืออาชีพของบริษัทได้เป็นอย่างดี เช่น โฆษณารถจักรยานยนต์ฮอนด้า
รถยนต์ฮอนด้า บะหมี่กึ่งสำเร็จรูปตรายำยำ เครื่องใช้ไฟฟ้าฮิตาชิ สถาบันการเงินอิออน
บราเดอร์พริ้นเตอร์ ชุดชั้นในซาบีน่า สายการบินบางกอกแอร์เวย์ส ห้างสรรพสินค้าโตคิว
น้ำผลไม้ทิปโก้ มอสเบอร์เกอร์ และเมเจอร์ ดิเวลลอปเม้นท์ เป็นต้น

ด้วยประสบการณ์อันยาวนาน สู่ประสิทธิภาพและประสิทธิผลในการให้บริการ
รวมถึงการนำลูกค้าสู่จุดมุ่งหมายแห่งความสำเร็จในธุรกิจอันหลากหลาย บริษัท ชูโอ เซ็นโก
(ประเทศไทย) จำกัด (มหาชน) จึงจนได้รับแต่งตั้งให้เป็นแกนนำในการกำหนดนโยบายการลงทุน
และดูแลการดำเนินธุรกิจของกลุ่มบริษัท ชูโอ เซ็นโก แอดเวอร์ไทซิ่ง จำกัด ในภูมิภาคเอเชีย
(ยกเว้นญี่ปุ่น) ซึ่งกระจายอยู่ในประเทศต่างๆ รวม 9 แห่งด้วยกัน ได้แก่ ไทย ญี่ปุ่น ฮ่องกง
อินโดนีเซีย สิงคโปร์ เวียดนาม มาเลเซีย ไต้หวัน และกัมพูชา

1.  ประวัติความเป็นมา

ในปี 2506 กลุ่มบริษัท ชูโอ เซ็นโก แอดเวอร์ไทซิ่ง จำกัด
ซึ่งเป็นบริษัทโฆษณาชั้นนำของประเทศญี่ปุ่น
ได้ดำเนินนโยบายขยายฐานการดำเนินธุรกิจสู่ประเทศต่างๆ
และได้เข้ามาดำเนินธุรกิจในประเทศไทย โดยได้จดทะเบียนตั้งบริษัทในนามบริษัท มิกิโอ ชูโอ
เซ็นโก แอดเวอร์ไทซิ่ง (บางกอก) จำกัด เมื่อวันที่ 11 กุมภาพันธ์ 2524 ทุนจดทะเบียน
800,000 บาท เพื่อดำเนินธุรกิจนายหน้าตัวแทนและรับจ้างทำโฆษณาแบบครบวงจร
ต่อมาได้จดทะเบียนเปลี่ยนแปลงชื่อเป็นบริษัท ชูโอ เซ็นโก (ประเทศไทย) จำกัด เมื่อวันที่ 24
สิงหาคม 2524 และมีการเพิ่มทุนเป็นระยะๆ ณ วันที่ 31 ธันวาคม 2551
บริษัทมีทุนจดทะเบียนที่เรียกชำระแล้วทั้งสิ้น 56.25 ล้านบาท

บริษัทได้จดทะเบียนแปรสภาพเป็นบริษัทมหาชนจำกัด และเปลี่ยนชื่อเป็นบริษัท ชูโอ เซ็นโก
(ประเทศไทย) จำกัด (มหาชน) เมื่อวันที่ 2 ตุลาคม 2544
รวมถึงบริษัทได้นำหุ้นสามัญของบริษัทเข้าจดทะเบียนในตลาดหลักทรัพย์ เอ็ม เอ ไอ (Market for
Alternative Investment: MAI)

2.  การเปลี่ยนแปลงที่สำคัญเกี่ยวกับการเปลี่ยนแปลงอำนาจในการควบคุมบริษัท

ในระหว่างปี 2551 บริษัทมีการปรับเปลี่ยนโครงสร้างการถือหุ้นในบริษัทย่อย
เพื่อเพิ่มประสิทธิภาพในการบริหารจัดการ โดยการเปลี่ยนแปลงที่สำคัญมีดังนี้

สิงหาคม 2551 บริษัทได้ลงทุนเพิ่มโดยการซื้อหุ้นสามัญของบริษัท วี.เอ็กซ์เซสส์ จำกัด จำนวน
14,000 หุ้น จากผู้ถือหุ้นส่วนน้อย มีผลให้สัดส่วนของการถือหุ้นของบริษัทเพิ่มขึ้นจากร้อยละ 74.55
เป็นร้อยละ 100

กันยายน 2551 บริษัท ชูโอ เซ็นโก เอเชีย (สำนักงานปฏิบัติการภูมิภาค) จำกัด
ซึ่งเป็นบริษัทย่อยแห่งหนึ่งของบริษัทได้จดทะเบียนเลิกบริษัทกับกระทรวงพาณิชย์

พฤศจิกายน 2551 บริษัทได้ลงทุนเพิ่มในบริษัท CS Advertising Sdn. Bhd. เป็นจำนวนเงิน
100,000 มาเลเซียริงกิต (เทียบเท่า 1.02 ล้านบาท)
การลงทุนเพิ่มครั้งนี้เพื่อเป็นการรักษาอัตราส่วนการถือหุ้นเดิมของบริษัท นอกจากนั้น เมื่อวันที่ 25
พฤศจิกายน พ.ศ. 2551 ผู้ถือหุ้นของบริษัท CS Advertising Sdn. Bhd.
ได้มีมติให้บริษัทจดทะเบียนเลิกกิจการ อย่างไรก็ตาม ณ วันที่ 31 ธันวาคม 2551
บริษัทดังกล่าวอยู่ในระหว่างขั้นตอนการจดทะเบียนเลิกกิจการ

ธันวาคม 2551 Chuo Senko Vietnam Design Services Ltd. ได้เพิ่มทุนจำนวน 1,574
ล้านเวียดนามดอง (เทียบเท่า 3.3 ล้านบาท) บริษัทได้ลงทุนเพิ่มในหุ้นสามัญเพิ่มทุนดังกล่าวจำนวน
1.65 ล้านบาท การลงทุนเพิ่มครั้งนี้เพื่อเป็นการรักษาอัตราส่วนการถือหุ้นเดิมของบริษัท

3.  ลักษณะการประกอบธุรกิจ

    ภาพรวมการประกอบธุรกิจของบริษัทและบริษัทย่อย

บริษัทและบริษัทย่อยประกอบธุรกิจเป็นนายหน้าตัวแทนและรับจ้างทำโฆษณาแบบครบวงจร
โดยให้บริการเกี่ยวกับการโฆษณาแบบครบวงจร ซึ่งประกอบไปด้วย

1)  บริการวางแผนกลยุทธ์และงานวิจัย (Strategic Planning and Research)
    เป็นการให้บริการที่จัดได้ว่าเป็นการสร้างมูลค่าเพิ่มให้แก่ลูกค้า
    ภารกิจที่สำคัญสำหรับการบริการวางแผนกลยุทธ์ คือ การเป็น “คู่คิด” ในการทำงานให้ลูกค้า
    ซึ่งทำหน้าที่เสมือนเป็น “Strategic Consultant” ให้กับลูกค้า

2)  บริการงานสร้างสรรค์ทางโฆษณา (Creative) เป็นบริการหลักของบริษัท
    ซึ่งประกอบไปด้วยการสร้างสรรค์งานโฆษณาสำหรับโทรทัศน์ วิทยุ สิ่งพิมพ์ประเภทหนังสือพิมพ์
    นิตยสาร ป้ายบิลบอร์ด และสื่อเคลื่อนที่ต่างๆ เป็นต้น

3)  บริการจัดกิจกรรมพิเศษ (Event Marketing)
    เป็นหนึ่งในการให้บริการของบริษัทที่มีความสำคัญในปัจจุบัน
    จากสภาพแวดล้อมและสถานการณ์ที่เปลี่ยนแปลงไปในปัจจุบัน ซึ่งกระทบต่อทัศนคติ
    รูปแบบการดำเนินชีวิต และพฤติกรรมของผู้บริโภค
    ส่งผลทำให้การจัดกิจกรรมพิเศษเป็นเครื่องมือที่มีความสำคัญอย่างมากในการสื่อสารทางการตลาด

4)  บริการตกแต่งหน้าร้าน (Shop Decoration)
    เป็นการให้บริการออกแบบและตกแต่งหน้าร้านทั้งภายในและภายนอก
    เพื่อให้สอดคล้องกับกลยุทธ์การสื่อสารในด้านอื่นๆ ของลูกค้า

5)  บริการสื่อสิ่งพิมพ์สนับสนุน (Printing and New Media)
    เนื่องจากหลายครั้งการทำงานสร้างสรรค์และงานโฆษณาประชาสัมพันธ์ต้องการสื่อที่จับต้องได้เพื่อสนับสนุนสื่อหลัก
    เพื่อสนับสนุนการโฆษณาประชาสัมพันธ์ในด้านรายละเอียด
    หรือเพื่อเป็นส่วนประกอบในการสื่อสารกับคู่ค้าและกลุ่มเป้าหมาย
    รวมทั้งการหาโอกาสในสื่อใหม่ๆ เพื่อเพิ่มความแปลกใหม่ให้กับการสื่อสารการตลาด

6)  บริการวางแผนและซื้อสื่อ (Media Specialist)
    เป็นบริการที่มีความสำคัญเท่ากับการบริการด้านอื่นๆ ในปัจจุบันมีการเกิดขึ้นของสื่อใหม่ๆ
    หลายหลากมากขึ้น
    การวางแผนการซื้อสื่อที่มีประสิทธิภาพจะเป็นประโยชน์อย่างมากต่อแผนการสื่อสารทางการตลาด

7)  บริการงานประชาสัมพันธ์ (PR)
    รูปแบบการให้บริการของงานประชาสัมพันธ์ประกอบไปด้วยการจัดการแถลงข่าว (Press
    Conference) การจัดส่งข่าว (Press Release) การเชิญนักข่าวไปเยี่ยมชมสถานที่ต่างๆ
    (Press Visit) การส่งภาพข่าว (Photo Release) การจัดสัมภาษณ์ผู้บริหาร
    (Executive Interview) เป็นต้น

8)  บริการผลิตงานวีดีโอ (Video Production) เป็นการผลิตงานด้านวีดีโอครบวงจร
    ทั้งการถ่ายทำ ตัดต่อ บันทึกเทป และงานด้านคอมพิวเตอร์กราฟฟิคทุกรูปแบบ
    โดยดำเนินการผ่านบริษัท วี.เอ็กซ์เซสส์ จำกัด

บริษัทได้ทำงานแบบทุกมิติเพื่อให้ทุกโครงการของลูกค้าประสบความสำเร็จอย่างแท้จริง
ด้วยการร่วมกับธุรกิจที่มีความสัมพันธ์กัน เช่น งานด้านการวางแผนและซื้อสื่อโฆษณา
บริษัทได้ร่วมธุรกิจกับกลุ่มอีจีส (อังกฤษ) ซึ่งเป็นบริษัทมีเดียอิสระที่มีความเชี่ยวชาญด้านสื่อ
และมีเครือข่ายใหญ่ที่สุดในโลก โดยผ่านบริษัท คาราท (ประเทศไทย) จำกัด
ซึ่งประกอบธุรกิจรับวางแผนสื่อโฆษณา การเลือกสื่อ การจองสื่อ การซื้อสื่อเพื่อการโฆษณา
และทั้งหมดนี้ก็เพื่อให้ลูกค้าได้รับบริการที่ดีที่สุด ครอบคลุมรอบตัวแบบการสื่อสารแบบครบวงจร หรือ
360^(o) communication สู่ความสำเร็จ และความพึงพอใจสูงสุด

นโยบายแบ่งการดำเนินงานของบริษัทในกลุ่ม

บริษัทและบริษัทย่อยได้ดำเนินธุรกิจโฆษณาแบบครบวงจร
ทั้งนี้บริษัทมีนโยบายแบ่งการดำเนินงานของบริษัทในกลุ่ม
โดยบริษัทย่อยในประเทศดำเนินงานเพื่อสนับสนุนและเอื้อต่อการดำเนินธุรกิจของบริษัท
ส่วนบริษัทย่อยในต่างประเทศจะทำธุรกิจโฆษณาครบวงจรเช่นเดียวกันกับบริษัทโดยจะขยายตามฐานลูกค้าในแต่ละประเทศที่บริษัทไปลงทุน

โครงสร้างบริษัทและบริษัทย่อย ณ วันที่ 31 ธันวาคม 2551 เป็นดังนี้

[]

1.  โครงสร้างรายได้ของบริษัทและบริษัทย่อย

รายได้รวมตามที่ปรากฏในงบการเงินเฉพาะแต่ละบริษัท ของบริษัทและบริษัทย่อยตั้งแต่ปี 2549
จนถึงปี 2551 มีดังนี้

  ------------------------------- ---------------- -------- -------- -------- -------- -------- --------
  บริษัท                            % การถือหุ้นของบริษัท 2551              2550              2549     

                                                   ล้านบาท   %        ล้านบาท   %        ล้านบาท   %

  บริษัท ชูโอ เซ็นโก (ประเทศไทย) จำกัด                                                               
  (มหาชน)                                                                                       

  - รายได้ค่านายหน้าและค่าบริการ                        208.78   68.02    199.01   61.16    202.83   58.32

  - รายได้อื่น                                        10.97    3.57     33.46    10.28    48.71    14.00

  บริษัท ชูโอ เซ็นโก เวียดนาม ดีไซน์     50%                                                           
  เซอร์วิส จำกัด                                                                                   

  - รายได้ค่านายหน้าและค่าบริการ                        46.60    15.18    34.27    10.53    39.46    11.35

  - รายได้อื่น                                        3.52     1.15     0.86     0.26     0.59     0.17

  ซีเอส แอดเวอร์ไทซิ่ง เอสดีเอ็น บีเอชดี  100%                                                          

  - รายได้ค่านายหน้าและค่าบริการ                        -        -        -        -        -        -

  - รายได้อื่น                                        3.91     1.27     0.38     0.12     0.06     0.02

  เจเอ็ม ชูโอ เซ็นโก เอสดีเอ็น บีเอชดี   100%                                                          

  - รายได้ค่านายหน้าและค่าบริการ                        12.08    3.94     12.51    3.85     6.18     1.78

  - รายได้อื่น                                        0.54     0.18     0.23     0.07     0.11     0.03

  บริษัท ชูโอ เซ็นโก (กัมพูชา) โฮลดิ้ง    100%                                                          
  จำกัด                                                                                          

  - รายได้ค่านายหน้าและค่าบริการ                        4.51     1.47     3.14     0.97     3.09     0.89

  - รายได้อื่น                                        -        -        -        -        -        -

  บริษัท บี วัน คอมมูนิเคชั่นส์ จำกัด       50.80%                                                        

  - รายได้ค่านายหน้าและค่าบริการ                        1.88     0.61     17.90    5.50     16.01    4.60

  - รายได้อื่น                                        0.23     0.07     0.25     0.08     0.01     -

  บริษัท ชูโอ เซ็นโก เอเชีย            80.40%                                                        
  (สำนักงานปฏิบัติการภูมิภาค) จำกัด                                                                    

  - รายได้ค่านายหน้าและค่าบริการ                        -        -        -        -        -        -

  - รายได้จากการจัดการ                               -        -        6.55     2.01     13.64    3.92

  - รายได้อื่น                                        -        -        -        -        4.60     1.32

  บริษัท วี.เอ็กซ์เซสส์ จำกัด            100%                                                          

  - รายได้ค่าบริการ                                   13.87    4.52     16.62    5.11     11.58    3.33

  - รายได้อื่น                                        0.06     0.02     0.09     0.03     0.09     0.03

  บริษัท อี-บิซ อินเตอร์แอคทีฟ จำกัด      -                                                             

  - รายได้ค่าบริการ                                   -        -        -        -        0.85     0.24

  - รายได้อื่น                                        -        -        0.11     0.03     -        -

  รวม                                              306.95   100.00   325.38   100.00   347.81   100.00
  ------------------------------- ---------------- -------- -------- -------- -------- -------- --------